ණ☛ গত সোমবার রাতে জেএসডি সভাপতি আ স ম আবদুর রবের উত্তরার বাসায় বিকল্পধারা সভাপতি অধ্যাপক একিউএম বদরুদ্দোজা চৌধুরীকে প্রধান করে নতুন রাজনৈতিক জোট গঠিত হয়েছে। নতুন এই জোটের নাম ‘যুক্তফ্রন্ট’- এই জোট নিয়ে বিএনপির প্রতিক্রিয়া জানতে চাইলে তিনি বলেন, ২০দলীয় জোট গঠনের সময় বলা হয়েছিল, এই জোটে সকল রাজনৈতিক দল, যারা গণতন্ত্রে বিশ্বাস করে, যারা জনগণের অধিকার ফিরিয়ে আনার বিষয়ে বিশ্বাস করবে, তারা এই জোটে অংশ নিতে পারবে। ব্যক্তি, সংগঠন ও সকল দলকে জোটে অংশ নেয়ার জন্য আমরা ওই সময় আহ্বানও জানিয়েছিলাম। ওই সময় একটি জোট গঠনের জন্য আলোচনা চলছিল। আমরা সেটাও স্বাগত জানিয়েছিলাম। আজকেও আমরা নতুন জোটকে স্বাগত জানাচ্ছি। আশা করছি, গণতন্ত্রকে পুনরুদ্ধার করার জন্য, মানুষের অধিকারকে ফিরিয়ে আনার জন্য, সত্যিকার অর্থে জনগণের শাসন প্রতিষ্ঠা করার জন্য, এই চারদলীয় জোট তাদের দায়িত্ব পালন করবে। আমরা আগেও বলেছি, এখনো বলছি, একটি বৃহৎ জাতীয় ঐক্য গণতন্ত্র ফিরিয়ে আনার জন্য অত্যন্ত জরুরি। যাতে আমরা এই স্বৈরাচারী শক্তিকে পরাজিত করতে পারি- বলেন মির্জা ফখরুল।